**Nr. 7785/11.02.2026**

**PROIECT DE HOTĂRÂRE**

**privind aprobarea modificării Regulamentului precum și a Contractului de delegare a serviciului de tăiere și toaletare arbori periculoși de pe raza municipiului**

**Sfântu Gheorghe, nr. 14090/08.03.2024**

**Consiliul Local al Municipiului Sfântu Gheorghe, în ședință ordinară;**

Având în vedere Referatul de aprobare nr. 7781/11.02.2026 al viceprimarului municipiului Sfântu Gheorghe, dl. Toth-Birtan Csaba;

Având în vedere Raportul de specialitate nr. 7782/11.02.2026 al Compartimentului pentru monitorizare societăți comerciale și al Direcției generale de gospodărire comunală din cadrul Primăriei municipiului Sfântu Gheorghe;

Având în vedere adresa nr. 136/02.02.2026 al Sepsi Portekt SA înregistrată la Primăria municipiului Sfântu Gheorghe sub nr. 5978/04.02.2026;

Având în vedere Nota internă nr. 1276/14.01.2026 al Compartimentului de pășuni, păduri;

Având în vedere prevederile Contractului de delegare a serviciul de tăiere și toaletare a arborilor periculoși de pe raza municipiului Sfântu Gheorghe nr. 14090/08.03.2024;

Având în vedere referatele Comisiilor de specialitate ale Consiliului Local al municipiului Sfântu Gheorghe;

Având în vedere Legea nr. 24/2007 privind reglementarea și administrarea spațiilor verzi din intravilanul localităților, cu modificările și completările ulterioare;

Având în vedere parcurgerea procedurii prevăzute la art. 7. alin. (13) din Legea nr. 52/2003 privind transparența decizională în administrația publică, republicată, cu modificările ulterioare;

Procedura de urgență este justificată de necesitatea asigurării continuității, fără întreruperi, a serviciului public de tăiere și toaletare a arborilor periculoși de pe raza municipiului Sfântu Gheorghe prestat de societatea Sepsi Protekt SA.

În conformitate cu art. 129 alin. (2) lit. c) și alin. (6) lit. b) din OUG nr. 57/2019 privind Codul administrativ, cu modificările şi completările ulterioare;

În temeiul art. 139 alin. (3) lit. g) și art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare;

**HOTĂRĂŞTE**

**Art. 1. –** Se aprobă modificareaRegulamentului serviciului de tăiere și toaletare a arborilor periculoși de pe raza municipiului Sfântu Gheorghe.

**Art. 2. –** Se aprobă modificarea Contractului de delegare a serviciului de tăiere și toaletare a arborilor periculoși de pe raza municipiului Sfântu Gheorghe nr. 14090/08.03.2024, conform proiectului Actului adițional nr. 3, anexă la prezenta hotărâre din care face parte integrantă.

**Art. 3. –** Cu ducerea la îndeplinire a prezentei hotărâri se încredințează directorul general al Sepsi Protekt SA, Direcția generală economică și fiscală, Direcția generală de gospodărire comunală și Compartimentul pentru monitorizare societăți comerciale din cadrul Primăriei municipiului Sfântu Gheorghe.

Sfântu Gheorghe, la \_\_\_\_\_\_\_\_\_2026

**PREŞEDINTE DE ŞEDINŢĂ**

**Nr. 7781/11.02.2026**

**REFERAT DE APROBARE**

**privind aprobarea modificării Regulamentului precum și a Contractului de delegare a serviciului de tăiere și toaletare arbori periculoși de pe raza municipiului Sfântu Gheorghe nr. 14090/08.03.2024**

Având în vedere prevederile Legii nr. 24/2007 privind reglementarea și administrarea spațiilor verzi din intravilanul localităților, cu modificările și completările ulterioare;

Având în vedere prevederile Contractului de delegare nr. 14090/08.03.2024 privind serviciul ”Tăiere și toaletare a arborilor periculoși de pe raza municipiului Sfântu Gheorghe“;

Prin adresa nr. 136/02.02.2026 al Sepsi Portekt SA înregistrată la Primăria municipiului Sfântu Gheorghe sub nr. 5978/04.02.2026 directoarea societății solicită prelungirea Contractului în vederea asigurării continuității serviciului public de tăiere și toaletare a arborilor periculoși.

Luând în considerare caracterul permanent și imprevizibil al situațiilor care pot genera riscuri pentru populație în infrastructura urbană, experiența și capacitatea operațională a delegatului în derularea contractului;

Se impune necesitatea prelungirii contractului cu un an, adică până la 08.03.2026 cu ajustarea prețului contractului aferent cu perioada prelungită.

Având în vedere Nota internă nr. 1276/14.01.2026 al Compartimentului de pășuni, păduri prin care s-a semnalat necesitatea vânzării materialului lemnos ca urmare a supraîncărcării depozitului de la Coșeni nr. 118, se impune modificarea și completarea Regulamentului aferent serviciului.

Procedura de urgență este justificată de necesitatea asigurării continuității, fără întreruperi, ai serviciului public de tăiere și toaletare a arborilor periculoși de pe raza municipiului Sfântu Gheorghe prestat de societatea Sepsi Protekt SA.

Luând în considerare cele prezentate mai sus, propun spre dezbatere și aprobare proiectul de hotărâre privind aprobarea modificării Contractului de delegare a serviciului de tăiere și toaletare arbori periculoși de pe raza municipiului Sfântu Gheorghe nr. 14090/08.03.2024.

**VICEPRIMAR**

**Toth-Birtan Csaba**

**Nr. 7782/11.02.2026**

**RAPORT DE SPECIALITATE**

**privind aprobarea modificării Regulamentului precum și a Contractului de delegare a serviciului de tăiere și toaletare arbori periculoși de pe raza municipiului Sfântu Gheorghe nr. 14090/08.03.2024**

Având la bază Referatul de aprobare nr. 7782/11.02.2026 al viceprimarului municipiului Sfântu Gheorghe, dl. Toth-Birtan Csaba;

Având în vedere Legea nr. 24/2007 privind reglementarea și administrarea spațiilor verzi din intravilanul localităților, cu modificările și completările ulterioare;

Contractul de delegare a serviciului de „Tăiere și toaletarea arborilor periculoși de pe raza municipiului Sfântu Gheorghe”, încheiat sub nr. 14090/08.03.2024, are ca obiect prestarea unui serviciu de interes public local, indispensabil pentru asigurarea siguranței cetățenilor, protejarea bunurilor publice și private, precum și pentru menținerea unui mediu urban sigur și funcțional.

Prin adresa nr. 136/02.02.2026 al Sepsi Portekt SA înregistrată la Primăria municipiului Sfântu Gheorghe sub nr. 5978/04.02.2026 directoarea societății solicită prelungirea Contractului în vederea asigurării continuității serviciului public de tăiere și toaletare a arborilor periculoși.

Luând în considerare caracterul permanent și imprevizibil al situațiilor care pot genera riscuri pentru populație în infrastructura urbană, experiența și capacitatea operațională a delegatului în derularea contractului;

Constatând că durata contractului urmează să expire pe data de 08.03.2026, fiind îndeplinite toate condițiile se impune prelungirea acestuia cu un an, adică până la 08.03.2026 asigurând continuitatea serviciului public fără întreruperi.

De asemenea prețul estimat al contractului se ajustează la 550.000 de lei/an fără TVA, sumă asigurată din bugetul local, în limitele creditelor bugetare aprobate anual, fără a genera obligații financiare suplimentare față de cele deja previzionate.

Având în vedere Nota internă nr. 1276/14.01.2026 al Compartimentului de pășuni, păduri prin care s-a semnalat necesitatea vânzării materialului lemnos ca urmare a supraîncărcării depozitului de la Coșeni nr. 118,

se impune modificarea și completarea Regulamentului, în vederea reglementării procedurii de valorificare cu privire la stabiliriea prețului de vânzare, precum și a condițiilor de transport al materialului lemnos de către societatea Sepsi Protekt S.A. din depozit până la destinația indicată de cumpărător, după cum urmează:

**”Art. 15. – (1)** Valorificarea masei lemnoase rezultate din activitățile de tăiere a arborilor periculoși din spațiile verzi amplasate pe terenurile aparținând domeniului public al municipiului Sfântu Gheorghe se realizează de către Primăria municipiului Sfântu Gheorghe, în condițiile legii.

(2) Prețul de vânzare al masei lemnoase se stabilește de către Comisia de stabilire a prețului de vânzare al masei lemnoase rezultate din tăierea și toaletarea arborilor periculoși de pe raza municipiului Sfântu Gheorghe, numită la nivelul Primăriei municipiului Sfântu Gheorghe.

(3) Transportul masei lemnoase la destinația indicată de cumpărător poate fi asigurat de societatea Sepsi Protekt S.A., la solicitarea acestuia, contra unui tarif stabilit prin decizia Consiliului de administrație al societății.”

Procedura de urgență este justificată de necesitatea asigurării continuității, fără întreruperi, ai serviciului public de tăiere și toaletare a arborilor periculoși de pe raza municipiului Sfântu Gheorghe prestat de societatea Sepsi Protekt SA.

Având în vedere cele prezentate mai sus Compartimentul pentru monitorizare societăți comerciale propune Proiectul de hotărâre privind aprobarea modificării Contractului de delegare a serviciului de tăiere și toaletare arbori periculoși de pe raza municipiului Sfântu Gheorghe nr. 14090/08.03.2024 spre dezbatere și aprobare Consiliului local al municipiului Sfântu Gheorghe.

**Consilier, Consilier juridic,**

**Szabó Kinga Derzsi Katalin**

**Director general,**

**Bíró László**

**Anexa la HCL nr. \_\_\_\_\_\_\_/2026**

**ACT ADIȚIONAL NR. 3 din 2026**

**la Contractul de delegare a serviciului de tăiere și toaletare arbori periculoși de pe raza municipiului Sfântu Gheorghe nr. 14090/08.03.2024**

**1. PĂRȚILE CONTRACTANTE**

1.1. **MUNICIPIUL SFÂNTU GHEORGHE,** cu sediul în municipiul Sfântu Gheorghe str. 1 Decembrie 1918, nr. 2, jud. Covasna, CIF 4404605, reprezentat prin Antal Árpád-András – primar și Veress Ildikó – director general, în calitate de **delegatar,** pe de o parte

și

1.2. **SEPSI PROTEKT SA,** cu sediulîn municipiul Sfântu Gheorghe, Bld. Grigore Bălan nr. 1, jud. Covasna, înregistrată la Registrul Comerțului Covasna sub nr. de înregistrare J14/253/2021/, CIF RO 44472200, cont nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Sfântu Gheorghe reprezentat prin Kádár Judit, director general în calitate de **delegat,** pe de altă parte;

În baza Hotărârii Consiliului Local al Municipiului Sfântu Gheorghe nr. \_\_\_\_/2026, părțile au convenit de comun acord încheierea prezentului act adițional, conform următoarelor:

**ART. 1**. – Se prelungește durataContractului de delegare a serviciului de tăiere și toaletare arbori periculoși de pe raza municipiului Sfântu Gheorghe nr. 14090/08.03.2024 până la data de 08.03.2027.

**ART. 2.** – Articolul 4.1 din Contract se modifică și va avea următorul cuprins:

”Art. 4.1 Prețul estimat plătibil delegatului/prestator de către delegatar/achizitor este de 550.000 (cincisutecincizecidemiidelei) lei/an, fără TVA.’’

**ART. 3**. – Regulamentul serviciului public de tăiere și toaletare arbori periculoși de pe raza municipiului Sfântu Gheorghe, anexa nr. 2 la Contract se modifică și se înlocuiește cu anexa la prezentul act adițional din care face parte.

**ART. 4.** – Celelalte clauze rămân neschimbate și își produc efectele juridice.

Prezentul act adițional s-a încheiat astăzi \_\_\_\_\_\_\_\_ în 2 exemplare originale.

|  |  |
| --- | --- |
| **DELEGATAR**  **MUNICIPIUL SFÂNTU GHEORGHE**  **Primar,**  **ANTAL ÁRPÁD–ANDRÁS** | **DELEGAT**  **SEPSI PROTEKT SA**  **Director general,**  **KÁDÁR JUDIT** |
| **Director general,**  **VERESS ILDIKÓ** |  |
| **Vizat juridic,** |  |

**Anexa la Actul adițional nr. 3/2026**

**Anexa nr. 2 la Contractul de delegare nr. 14090/08.03.2024**

**REGULAMENTUL**

**serviciului public de tăiere și toaletare arbori periculoși de pe raza**

**municipiului Sfântu Gheorghe**

**I. SCOPUL REGULAMENTULUI**

**Art. 1. -** Prezentul regulament reglementează condițiile de avizare și modul de derulare a activităților de tăiere și transport a lemnului rezultat prin acțiuni specifice de tăiere și/sau intervenții cu tăieri de orice fel în coroana arborilor considerați periculoși, existenți pe terenuri aparținând domeniului public al municipiului Sfântu Gheorghe, constituite în spații verzi sau pe alte tipuri de terenuri cu vegetație forestieră din afară fondului forestier național situate în intravilanul municipiului Sfântu Gheorghe.

**Art. 2. -** Spațiile verzi sunt definite, conform art. 3 din Legea 24/2007 privind reglementarea și administrarea spațiilor verzi din intravilanul localităților, după cum urmează:

1. spații verzi publice cu acces nelimitat: parcuri, grădini, scuaruri, fâșii plantate;
2. spații verzi publice de folosință specializată:
3. grădini botanice și zoologice, muzee în aer liber, parcuri expoziționale, zone ambientale și de agrement pentru animale dresate în spectacolele de circ;
4. cele aferente dotărilor publice: creșe, grădinițe, școli, unități sanitare sau de protecție socială, instituții, edificii de cult, cimitire;
5. baze sau parcuri sportive pentru practicarea sportului de performanță;
6. spații verzi pentru agrement: baze de agrement, complexuri și baze sportive;
7. spații verzi pentru protecția lacurilor și cursurilor de apă;
8. culoare de protecție față de infrastructura tehnică;
9. păduri de agrement;
10. pepiniere și sere.

**Art. 3. -** (1) Proprietarii, administratorii/deținătorii cu orice titlu de spații verzi cu arbori și arbuști sau a altor terenuri cu vegetație forestieră din afara fondului național, din intravilanul municipiului Sfântu Gheorghe sunt obligați să realizeze măsurile de întreținere a acestora.

(2) Proprietarii, administratorii/deținătorii cu orice titlu de spații verzi sau a altor terenuri cu vegetație forestieră din afara fondului forestier național sunt obligați să asigure măsurile privind siguranța persoanelor care pot fi afectate de ruperile arborilor sau ramurilor acestora, ca urmare a gradului de îmbătrânire avansat sau a stării fitosanitare precare.

(3) Asigurarea măsurilor privind siguranța persoanelor/bunurilor care pot fi afectate de ruperile arborilor sau ramurilor acestora, ca urmare a gradului de îmbătrânire avansat sau a stării fitosanitare precare, revine, după caz:

1. Municipiul Sfântu Gheorghe, prin Direcția de Gospodărire Comunală pentru spațiile verzi aflate pe domeniul public sau al municipiului Sfântu Gheorghe.
2. instituțiilor publice și/sau societăților comerciale subordonate Consiliului Local al municipiului Sfântu Gheorghe, pentru spațiile verzi aflate pe domeniul public al municipiului Sfântu Gheorghe, și care se află în administrarea/folosința acestora;
3. persoanelor fizice și juridice care folosesc terenuri aparținând domeniului public al municipiului Sfântu Gheorghe, pe care se găsesc arbori.

**II. COMISIA DE AVIZARE A TĂIERILOR DE ARBORI PERICULOȘI, EMITEREA AVIZELOR**

**Art. 4. -** (1) Activitățile de tăiere și/sau intervenții cu tăieri de orice fel în coroana arborilor periculoși existenți pe terenuri aparținând domeniului public al municipiului Sfântu Gheorghe se fac în condițiile prezentului Regulament.

(2) Avizarea activităților de tăiere și/sau intervenții cu tăieri de orice fel în coroana arborilor periculoși existenți pe terenuri aparținând domeniului public al municipiului Sfântu Gheorghe se face de către Comisia constituită prin dispoziția Primarului.

**Art. 5. -** (1) Comisia de Avizare a tăierilor de arbori periculoși de pe terenurile aparținând domeniului public al municipiului Sfântu Gheorghe denumită în continuare Comisie, este formată din 3 (trei) membri, astfel:

1. președinte, din cadrul Serviciului de Gospodărire a Domeniului Public al Primăriei municipiului Sfântu Gheorghe
2. membru 1, din cadrul Compartimentului pentru Monitorizare Societăți Comerciale al Primăriei municipiului Sfântu Gheorghe
3. membru 2, din cadrul Agenției pentru Protecția Mediului Covasna

(2) Comisia se întrunește la convocarea președintelui.

(3) Comisia analizează sesizările/solicitările care au ca obiect tăieri de la bază și/sau intervenții cu tăieri de orice fel în coroana arborilor periculoși aflați pe domeniul public al municipiului Sfântu Gheorghe și le avizează favorabil sau nefavorabil, în ultima situație urmând a motiva decizia;

(4) Modul de lucru al comisiei, inclusiv deplasările în teren, se stabilește de către președintele acesteia.

(5) Președintele comisiei poate solicita prezența arhitectului șef al municipiului, funcționarilor din cadrul serviciului urbanism, reprezentanților societății civile, precum și a altor persoane interesate în problemele supuse avizării.

(6) După tăiere se va avea în vedere îndeplinirea prevederilor Regulamentului în ceea ce privește transportul masei lemnoase.

(7) La avizarea tăierilor de arbori periculoși aflați pe domeniul public al municipiului Sfântu Gheorghe, comisia va avea în vedere și anumite condiții restrictive impuse de legislația în vigoare referitoare la regimul special al unor arbori, Legea pomiculturii nr. 348/2003, respectiv cerințele impuse de reglementările urbanistice locale.

(8) În cazul nucului și a castanului comestibil amplasați pe terenuri proprietate publică a municipiului Sfântu Gheorghe, în intravilan, indiferent că arborii sunt sănătoși sau uscați, punerea în aplicare a avizului de tăiere se face numai după obținerea avizului dat de Direcția pentru Agricultură Covasna.

(9) Deciziile luate la nivelul administraţiilor publice locale de tăiere a arborilor sănătoşi din spaţiile verzi, astfel cum sunt definite la art. 3 din legea 24/2007, aflate pe terenurile din zonele urbane, se pun în aplicare numai după obţinerea avizului emis de agenţia judeţeană pentru protecţia mediului.

**III. PROCEDURI OBLIGATORII PENTRU EXECUTAREA LUCRĂRILOR DE TĂIERE A ARBORILOR PERICULOȘI**

**Art. 6. -** (1) Toate lucrările de tăiere și/sau intervențiile de orice fel în coroana arborilor periculoși amplasați în spații verzi sau pe alte terenuri cu vegetație forestieră din afara fondului forestier național situate în intravilanul municipiului Sfântu Gheorghe, pe terenuri aparținând domeniului public al municipiului Sfântu Gheorghe se fac în condițiile prezentului Regulament după obținerea avizului Comisiei.

**Art. 7. -** (1) Solicitarea/obținerea avizării lucrărilor de tăiere de arbori periculoși sau pentru intervenții cu tăieri de orice fel în coroana arborilor amplasați în spații verzi sau pe alte terenuri cu vegetație forestieră din afară fondului forestier național, în intravilan, pe terenuri aparținând domeniului public al municipiului Sfântu Gheorghe se va realiza în condițiile conformării următoarelor prevederi:

1. Tăierea sau toaletarea arborilor aflați pe spațiile verzi aferente locuințelor de tip condominii, ce fac obiectului contractului de întreținere, se inițiază la solicitarea scrisă a Asociațiilor de proprietari, adresată către Direcția Generală de Gospodărire Comunală din cadrul Primăriei municipiului Sfântu Gheorghe;
2. Organizarea activității de tăiere sau toaletare și transport a arborilor, considerați nepericuloși, aflați pe spațiile verzi constând în identificarea lor, obținerea tuturor avizelor necesare, precum și tăierea sau toaletarea și transportul lor intră în obligația Asociațiilor de proprietari.
3. Tăierea sau toaletarea arborilor aflați pe domeniul public – altele decât cele menționate la art. 7. alin. 1.lit.a. se inițiază și se execută de Serviciul de Gospodărire a Domeniului Public în baza Planului multianual de înlocuire a materialului dendricol de pe perimetrul municipiului Sfântu Gheorghe;
4. Organizarea activității de tăiere și toaletare a arborilor periculoși, constând în identificarea acestora, obținerea avizelor APM, emiterea ordinelor de începere a lucrărilor precum și recepția lucrărilor, intră în atribuțiile Serviciului de Gospodărire a Domeniului Public din cadrul Primăriei municipiului Sfântu Gheorghe;

(2) Tăierea, toaletarea și transportarea arborilor considerați periculoși se efectuează de către agentul economic prestator al serviciului public.

**IV. EXECUTAREA LUCRĂRILOR DE TĂIERE A ARBORILOR PERICULOȘI ȘI/SAU DE INTERVENȚIE ÎN COROANA ACESTORA**

**Art. 8. -** Tăierea vegetației forestiere de pe terenurile situate în afara fondului forestier național se va face la cererea proprietarilor sau a deținătorilor legali, numai după emiterea Ordinului de Lucru emis de către Direcția de Gospodărire Comunală din cadrul Primăriei municipiului Sfântu Gheorghe.

**Art. 9. -** Lucrările de tăiere și/sau tăieri de orice fel în coroana arborilor periculoși din spațiile verzi sau de pe alte terenuri cu vegetație forestieră din afară fondului forestier național, vor fi executate de operatorul economic/delegat al serviciului ublic de Tăiere și toaletare a arborilor periculoși de pe raza municipiului Sfântu Gheorghe.

**Art. 10. -** (1) Tăierile de arbori din intravilanul municipiului Sfântu Gheorghe se execută în următoarele situații:

1. arborele este uscat ori prezintă un grad ridicat de uscare sau se află în stare fiziologică puternic degradată;
2. arborele are vârstă biologică înaintată și/sau prezintă pericol privind siguranța persoanelor/bunurilor de orice fel care pot fi afectate de prăbușirea arborelui sau ruperea crengilor acestuia, ca urmare a gradului de îmbătrânire avansat sau a stării fitosanitare precare, prezentând un grad ridicat de risc, în cazul unor fenomene meteorologice extreme (vânt puternic, furtună, inundații, etc.);
3. arborele este înclinat, fără semn de reechilibrare, prezentând pericol de prăbușire și, implicit, riscul producerii unor accidente sau pagube materiale, pe fondul unor fenomene meteo extreme;
4. sistemul radicular al arborelui afectează rețelele tehnico-edilitare subterane sau fundațiile unor construcții;
5. arborele este situat pe amplasamentul unei viitoare construcții pentru care s-a obținut autorizația de construire, în condițiile legii;
6. arborii sunt plantați la o distanță mai mică de 5 m față de zidurile clădirilor cu ferestre și 3 m de zidurile clădirilor fără ferestre și creează în mod evident neajunsuri locatarilor, la solicitarea a peste jumătate din membrii asociației de locatari/proprietari sau a proprietarului;
7. riscuri privind integritatea bunurilor mobile și imobile, siguranța cetățenilor și privind siguranța circulației generate de fenomene meteorologice extreme și/sau orice alte situații de urgență, inclusiv accidente care generează riscuri privind stabilitatea arborilor;
8. coroanele arborilor aflați în pâlcuri se interpatrund, datorită nerespectării distanțelor minime de plantare sau creșterii necontrolate a acestora, ceea ce împiedică dezvoltarea normală și armonioasă;

**V. EVALUAREA, TRANSPORTUL ȘI DEPOZITAREA MATERIALULUI LEMNOS REZULTAT DIN LUCRĂRILE DE TĂIERE A ARBORILOR**

**Art. 11. -** (1) Pentru spațiile verzi din intravilanul municipiului Sfântu Gheorghe sau alte terenuri cu vegetație forestieră din afara fondului forestier național, în intravilanul municipiului Sfântu Gheorghe, lucrările de tăiere a arborilor periculoși vor fi executate de operatorul economic/delegatul serviciului cu care are încheiat Contract Primăria municipiului Sfântu Gheorghe.

(2) Emiterea documentelor de transport se realizează de ocolul silvic prin grija operatorului economic/delegatul serviciului cu care are încheiat Contract Primăria municipiului Sfântu Gheorghe.

**Art. 12. -** Transportul și depozitarea materialului lemnos rezultat din lucrările de tăiere ale arborilor rezultat din spațiile verzi din afara fondului forestier național situat pe terenurile proprietate publică a municipiului Sfântu Gheorghe se poate face numai în condițiile prezentului regulament.

**Art. 13. -** (1) Materialul lemnos rezultat în urma activităților de tăiere a arborilor periculoși amplasați pe terenuri intravilane aparținând domeniului public al municipiului Sfântu Gheorghe și care fac obiectul prezentului regulament, se transportă în baza avizelor de însoțire eliberate de un operator atestat pentru exploatarea forestiera sau de către un reprezentant al ocolului silvic, în conformitate cu normele în vigoare privind circulația materialelor lemnoase.

(2) Termenul pentru ridicarea masei lemnoase rezultată în urma tăierilor de arbori periculoși de pe terenuri aparținând domeniului public al municipiului Sfântu Gheorghe și transportul acesteia este de cel mult 3 zile lucrătoare de la data tăierii.

(3) În cazul în care masa lemnoasă nu poate fi transportată în ziua tăierii, acesta poate fi depus numai pe o suprafață, care nu împiedică siguranța în trafic și siguranța populației.

**Art. 14. -** Masa lemnoasă rezultată în urma tăierilor de arbori din spațiile verzi amplasate în intravilanul municipiului Sfântu Gheorghe, aparținând domeniului public, se va depozita în satul Coșeni, nr. 118.

**VI. VALORIFICAREA MATERIALULUI LEMNOS REZULTAT DIN LUCRĂRILE DE TĂIERE ALE ARBORILOR PERICULOȘI**

**Art. 15. –** (1)Valorificarea masei lemnoase rezultate din activitățile de tăiere a arborilor periculoși din spațiile verzi amplasate pe terenurile aparținând domeniului public al municipiului Sfântu Gheorghe se realizează de către Primăria municipiului Sfântu Gheorghe ,în condițiile legii.

(2) Prețul de vânzare al masei lemnoase se stabilește de către Comisia de stabilire a prețului de vânzare al masei lemnoase rezultate din tăierea și toaletarea arborilor periculoși de pe raza municipiului Sfântu Gheorghe, numită la nivelul Primăriei municipiului Sfântu Gheorghe.

(3) Transportul masei lemnoase la destinația indicată de cumpărător poate fi asigurat de societatea Sepsi Protekt SA, la solicitarea acestuia, contra unui tarif stabilit prin decizia Consiliului de administrație al societății.

**Art. 16. -** Deșeurile vegetale (crengile, rădăcinile, frunzele, rumegușul, rezultate în urma tăierilor de arbori, intervențiilor de tăieri de orice fel în coroana arborilor din spațiile verzi amplasate în intravilan, pe terenuri aparținând domeniului public al municipiului Sfântu Gheorghe, vor fi încărcate, transportate și predate operatorului serviciului de salubritate TEGA SA Sfântu Gheorghe.